ผู้ตรวจการฯโยนศาลรธน. วินิจฉัยปม “ตู่-ครม.” ถวายสัตย์ แต่! สั่งยุติคำร้อง “ศรีสุวรรณ”
ผู้ตรวจการฯโยนศาลรธน. วินิจฉัยปม “ตู่-ครม.” ถวายสัตย์ แต่! สั่งยุติคำร้อง “ศรีสุวรรณ”
ผู้ตรวจการฯโยนศาลรธน. วินิจฉัยปม “ตู่-ครม.” ถวายสัตย์ แต่! สั่งยุติคำร้อง “ศรีสุวรรณ”
27 ส.ค. 2562

วันนี้(28 ส.ค.62) ผู้ตรวจการแผ่นดินให้ยื่นคำร้องพร้อมด้วยความเห็นต่อศาลรัฐธรรมนูญเพื่อพิจารณาวินิจฉัยกรณีที่นายภาณุพงศ์ ชูรักษ์ ขอให้พิจารณาการที่พล.อ.ประยุทธ์ จันทร์โอชา นายกรัฐมนตรี และคณะรัฐมนตรี ถวายสัตย์ปฏิญาณต่อพระมหากษัตริย์ไม่เป็นไปตามบทบัญญัติมาตรา 161 ของรัฐธรรมนูญแห่งราชอาณาจักรไทย พุทธศักราช 2560 อันเป็นการกระทำที่ละเมิดต่อสิทธิและเสรีภาพของผู้ร้องเรียน โดยจะยื่นเรื่องต่อศาลรัฐธรรมนูญในช่วงบ่ายวันนี้
ส่วนคำร้องของนายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย และนายอัยย์ เพชรทอง เลขาธิการองค์กรปกป้องพุทธศาสนาเพื่อสันติภาพ ให้วินิจฉัยกรณีนายกรัฐมนตรีและคณะรัฐมนตรีถวายสัตย์ปฏิญาณต่อพระมหากษัตริย์ด้วยถ้อยคำที่เพิ่มขึ้นมาใหม่และไม่ครบถ้วนตามที่บัญญัติไว้ในมาตรา 161 ของรัฐธรรมนูญแห่งราชอาณาจักรไทย พุทธศักราช 2560 มีปัญหาเกี่ยวกับความชอบด้วยรัฐธรรมนูญนั้น ผู้ตรวจการแผ่นดินให้ยุติเรื่องพิจารณาและไม่เสนอเรื่องต่อศาลรัฐธรรมนูญและศาลปกครองกลาง